Ermuko Udal Liburutegia

Ermuko Udal Liburutegia Goienkalen 4an kokatuta dago eta Euskadiko Irakurketa Publikoko Sarearen kide da. 1963an sortu zenetik, kokapen ugari izan ditu gaur egun betetzen duenera iritsi arte. Azken berriztatze lanak 2024an amaitu ziren eta liburutegi zerbitzurako eraikin guztia erabiltzen da ordutik. Irakurzaletasuna sustatzeko jarduera ugari eskaintzen ditu eta liburutegiei zuzendutako nazio mailako sari garrantzitsuak eskuratutakoa da.

 Funtsak 
2024. urtean 27.845 alekoa zen bere liburu funtsa. Bere apalategietan gazteleraz, euskaraz, ingelesez, frantsesez, italieraz, arabiarrez, txineraz, woloferaz, suediarrez eta alemanez idatzitakoak topatu daitezke. Irakurketa errazeko liburuen bilduma ere badu. Liburuon mailegu zerbitzuaz gain, portatilen eta ereaderrenena ere eskaintzen da. Liburutegien arteko intermailegu zerbitzua ere badu. 

 Guneak 
124 irakurketa postu eskaintzen dute liburutegi instalakuntzek, aurreneko bi solairuetan banatuta.

Lehen solairua

 Bebeteka (0-4 urte bitarteko umeengan pentsatutako espazioa, adin horri zuzendutako ipuinak eskaintzen dituena)
 Haurtxokoa (5-11 adin tartekoei zuzendutako leku eta liburuakin)
 Gaztetxokoa (12-17 adineko neska-mutikoek beraien intereseko irakurgaiak eskuratu ditzakete bertan)  
 Komikiteka (adin guztiei zuzendutako komikiak batzen dituen gunea)

Automailegurako makina eta irakurketa lasairako altzairu, besaulki eta puf-ak ditu. Liburutegiko eta norberaren ordenagailuetatik.

Bigarren solairua

 Prentsa irakurtzeko gunea
 Ikasgela 
 Talde-lanetarako gelak (bi 2 pertsonentzat, bi 4 pertsonentzat eta bat 12ra bitarteko taldearentzat). 
 Hemeroteka (aldizkariak)
 Egunkariak 

Bertan automailegurako makina eta irakurketa lasairako altzairu, besaulki eta puf-ak ere daude.

Hirugarren solairua

 Tailerrak, irakurketa klubak  eta orohar irakurzaletasuna sustatzeko jarduerak egiteko gelak daude bertan.

 Jarduerak 

 "Irakurketa gozagarri" euskarazko irakurketa kluba
 "Un capítulo más" gaztelerako irakurketa kluba
 "Le salon des mots" frantseseko irakurketa kluba
 "Book Club" ingeleseko irakurketa kluba 
 "Viñetas" komikien irakurketa kluba
 “Entre líneas y emociones" adimen emozionaleko irakurketa klub
 "Komikizaleak" gazteentzako komikien irakurketa kluba (12-16 urte)
 “Gaztetxo letra zale” gazteentzako irakurketa kluba (9-11 urte)
 "Entre libros" umeentzako irakurketa kluba gaztelaniaz (4-8 urte)
 "Family Reading Time" umeentzako irakurketa klub hirueleduna (0-3 urte)
 "Liburuez gozatu" umeentzako irakurketa kluba euskaraz (6-8 urte)
 "Liburuak familian" umeentzako irakurketa kluba euskaraz (3-5 urte)
 "La voz de la poesía" pertsona helduentzako tailerra
 "Arratsaldean kontu-kontari" (3-8 urteko umeentzako ipuin-kontalariak)
 "Story Time" (4-9 urte)
 "Ehuntzen eta hitz egiten" tailer intergenerazionala

Honez gain Irakurketa Errazako irakurketa klubak, herriko kolektibo desberdinen eskura jarriak. 

Herriko ikastetxeekin elkarlanean hainbat jarduera antolatzen ditu: idazleekin topaketak, liburutegia ezagutzeko bisita gidatuak, komiki sorten mailegua... 

Haurrentzako tailer ugari eskaintzen ditu ere urtean zehar. 

Hileko nobedadeak,argitaratzen ditu liburuen gaineko argibideekin formatu digitalean zein paperean.

 Ordutegia 
Ohiko ordutegia astelehenetik barikura goizeko 9:00etatik iluntzeko 20:00etara da. Zapatuetan 9:30etatik 13:30etara. Urtean bi aldiz, unibertsitateetako azterketa garaietan, zabalik egoten da gaueko 24:00ak arte eta baita asteburuetan ere.

 Ermua Hiria Literatur Saria 
Kultura Zinegotzigoak, Udal Liburutegiaren bitartez 1994 urtetik antolatzen du. Narratiba eta Poesiako modalitateko lanak daukate lekua bertan, euskaraz zein gaztelaniaz idatzitakoak.

Epaimahaiak baloratzen du gaiaren originaltasuna, hizkuntza-aberastasuna, argumentu-koherentzia, ortografia-akatsik eza eta testuak edozein motatako erreferentzia diskriminatzailerik ez izatea.

 Tokiko bilduma 
Atal hau hainbat euskarritako dokumentuen multzoak osatzen du, herria ezagutzeko eta aztertzeko aukera zabaltzen dutenak, izan iraganeko, gaur eguneko zein etorkizunari begirako. Tokiko Bildumaren parte izateko hartzen diren irizpideak dira bertako egile batena izatea, Ermuan sortua zein argitaratuta egotea edo herriarekin zerikusia izatea. 

Herritarren partaidetzari bidea emanez, liburutegia digitalizazio eta artxibo lanez arduratu da. Euskarri fisikoan gordetzen dira eta bertan daude herriko musika taldeen CD eta zintak, bertako idazleen liburuak, jai egitarau liburuxkak, herriko postalak…  Bestalde, dokumentu, kartel, argazki eta artikulu desberdinak online eta klik hutsez liburutegiko webgunean herritarren eskura daude, atal desberdinetan banatuta: Bertako berriak, Ermua prentsa historikoa, Ermuko herritarrak, Ermuko seme-alabak, Fototeka, Gizarte ondarea, Hirigintza, Historia, Industria ondarea, Kultur ondarea, Monumentu ondarea eta Natura ondarea.

 Gida didaktikoak 
9 urtetik beherako seme-alabak dituzten familien kezka iturri diren gaiak jorratzeko eta on-lineko baliabide gisa, umeentzako liburuen eta album ilustratuen gida didaktikoak egin dituzte bertatik. Argitalpen horiek, informatzeaz gain, umeekin egiteko jarduerak proposatzen dituzte, gurasoek euren seme-alaben hazte, garapen eta hezitze prozesuan laguntzeko gomendioak jasoz. Kasu guztietan euskaraz eta gaztelaniaz argitaratutako liburuak aukeratu dira, Ermuko liburutegian bertan edo Euskadiko Irakurketa Publikoko Sareko beste batzuetan eskuragarri daudenak.

 Topaketak   
Liburutegien arteko topaketa eta kongresu desberdinetan hartu dute parte liburutegiko arduradunek, beraien egitasmoak Estatuko hainbat kultura erakunde eta liburutegi publikoekin partekatuz.

 2011an Madrilen egindako “Bibliotecas y Municipio. Memoria Local” izeneko IV Topaketan hartu zuten parte , Bertako bilduma/Colección Local proiektu aitzindaria aurkeztuz
 2013an, “Bibliotecas y Municipio. Memoria Local” V Topaketan herriko eskola-liburutegiak suspertzeko egindako lanez hitz egin zuten 
 2015ean, Madrileko 74. Liburu Azokan Irakurzaletasuna Suspertzeko Praktika Egokien Topaketan hartu zuten parte bertako arduradunek, “Biblioteca, comunidad de aprendizaje” proiektua ezagutzera emanez

 Sariak 

 2005ean Espainiako Kultura Ministerioak Irakurzaletasuna Suspertzea helburua duen  Maria Moliner saria eskuratu zuen, “Entre la imaginación y la locura, pasando por la lectura” proiektuarekin. Saria ematearen arrazoien artean aipatzen ziren, hala nola, proposatutako jarduera kopurutsu eta anitzak, herriko ikastetxeen parte-hartze altua eta kolektibo desberdinak gonbidatu izana, besteak beste, Munduko Emakumeen Elkartea eta Euskadiko Gorren Elkartea
 2007an, Espainiako Kultura Ministerioak Irakurzaletasuna Suspertzea helburua duen Maria Moliner sariketan aipamena izan zuen “Mimos y Guiños para leer y disfrutar” proiektuari esker
 2008an, “Pensar la biblioteca, mejorar y ampliar servicios” egitasmoak aipamen berezia izan zuen beste behin Maria Moliner sarietara aurkeztutako 557 proiektuen artean
 2017an, Consejo de Cooperación Bibliotecaria erakundeak ematen duen CCB Zigilua lortu zuen liburutegiak “Cuentos como espejos” proiektuaren harira
 2018an, “Biblioteca, comunidad de aprendizaje” proeiktuak Maria Moliner sarietan aipamen berezia lortu zuen, 608 liburutegiren artean

 Estekak 
 , Ermuko Udal Liburutegia sortzeko agindua, Espainiako Aldizkari Ofizialean argitaratua.
 , Euskadiko Irakurketa Publikoko Sarearen katalogo bateratua.

 Erreferentziak 

Kategoria:Ermuko kultura
Kategoria:Euskadiko Irakurketa Publikoko Sarea
Kategoria:Bizkaiko liburutegiak